text: Jalgrattatee turvalisust saab mõõta väga lihtsalt. Igaüks võib endalt küsida: kas ma lubaksin oma lapsel iga päev mööda seda teed rattaga kooli ja koolist koju sõita. Selle mõõdupuu järgi saaks üldjoontes suurepärane Järvevana kergliiklustee ilmselt üsna kehva hinnangu. Kahjuks kehtib see üsna paljude kergliiklusteede kohta, mis nime poolest küll ühendavad Tallinna eri osi, kuid tegelikult katkevad sellistes kohtades, kus pole ka ümbersõiduvõimalust.